ཆོས་ཉིད་ལྡན་པའི་འཚོ་བའི་གོམས་གཤིས་ཤིག་ཆགས་སུ་འཇུག་པ་དང་ཞག་ཚིལ་ཉུང་བའི་བཟའ་བཏུང་ལ་བརྟེན་པ་ནི་ལུས་སེམས་གསོ་བའི་གཞི་རྩ་ཡིན།དུས་རྒྱུན་སྔ་ཉལ་སྔ་ལངས་བྱེད་རྒྱུ་ནི་ཧ་ཅང་གལ་ཆེ་སྟེ།བྱ་བར་བྲེལ་བ་ཅི་འདྲ་ཆེ་ནའང་དགོང་མོའི་དུས་ཚོདགི་སྟེང་དུ་ཉལ་དགོས་པར་མ་ཟད།ཉིན་གུང་ད་རུང་དུས་ཚོད་ཕྱེད་ཀ་ཙམ་ལ་ངལ་གསོ་བྱེད་ཐུབ་ན་ཧ་ཅང་བཟང་།རྒྱུ་མཚན་ནི་ནམ་གུང་གི་དུས་ཚོད་བཅུ་གཅིག་ནས་གཅིག་གི་བར་དང་ཉིན་གུང་གི་དུས་ཚོད་བཅུ་གཉིས་ནས་གཉིས་ཀྱི་བར་ནི་གདགས་སྲིབས་རྙིང་ཚབ་གསར་བརྗེ་བྱེད་པའི་དུས་ཡིན་པས།ནམ་གུང་གི་གཉིད་སྐྱིད་པོར་རོལ་ན་གདགས་རླུང་དང་སྲིབས་རླུང་གསོ་བར་ཕན་པ་ཆེན་པོ་ཡོད།ཙོག་ཡུན་རིང་བའི་མི་ལ་མཚོན་ན་ཉལ་ཁར་རྐང་བ་ཆུ་དྲོན་མོའི་ནང་དུ་སྦངས་རྒྱུ་དེ་ཡང་གོམས་གཤིས་བཟང་པོ་ཞིག་ཡིན།དགུན་ཁར་རྐང་བ་ཆུ་དྲོན་མོའི་ནང་དུ་སྦངས་ན་ལུས་སྟེང་གི་གྲང་ངར་ལེན་ཐུབ་པ་དང་།དབྱར་ཁར་རྐང་བ་ཆུ་དྲོན་མོའི་ནང་དུ་སྦངས་ན་ལུས་སྟེང་གི་བརླན་གཤེར་ལེན་ཐུབ།ནད་རིགས་དང་རིང་དུ་འབྲལ་དགོས་ན་ཐོག་མར་བརླན་གཤེར་དང་རིང་དུ་འབྲལ་དགོས་སོ།།སེམས་ཁམས་སྐྱིད་པོ་མི་ཡོང་བ་དེ་ཡང་ཁྲག་ཤེད་མཐོ་བའི་ནད་ཀྱི་འབྱུང་རྐྱེན་གཙོ་བོ་ཞིག་ཡིན།རྒྱུན་དུ་ཤ་སྒྲིམ་སྒྲིམ་ལ་བསྡད་ན་ཁྲག་ཤེད་མཐོ་བའི་ནད་འབྱུང་སླ་བས།ནད་གཞི་བཅོ་དགོས་ན་ཐོག་མར་སེམས་ཁམས་གསོ་དགོས་པ་དང་།སེམས་ཁམས་སྐྱིད་པོ་ཡོང་བ་དང་སེམས་ལ་མནོན་ཤུགས་མེད་པར་བྱས་ན་ནད་རིགས་དྲག་སྐྱེད་དང་ལུས་ཕུང་བདེ་ཐང་ཡོང་བར་ཕན་པ་ཆེན་པོ་ལྡན།